SPK .td_uid_3_61965b5ab0628_rand.td-a-rec-img{text-align:left}.td_uid_3_61965b5ab0628_rand.td-a-rec-img img{margin:0 auto 0 0} L-Erbgħa, l-Ispeaker Anġlu Farrugia inawgura wirja artistika b'risq id-Dar tal-Providenza li qed tittella' fil-foyer tal-Parlament ta' Malta. Il-wirja, li se ddum miftuħa sas-26 ta' Diċembru, tinkludi arti li se jinbiegħu permezz ta' rkant li se jsir onlajn fl-1 ta' Jannar. Aktar informazzjoni dwar l-irkant jista' jinkiseb billi żżur is-sit elettroniku tad-Dar tal-Providenza www.dtpauction.com kif ukoll www.belgraviaauctions.com . Il-pubbliku jista' jżur din il-wirja fil-Parlament ta' Malta, matul il-ġimgħa bejn id-9.00am u l-5.00pm u s-Sibtijiet u l-Ħdud bejn id-9.00am u n-12.30pm. L-Ispeaker, fid-diskors tiegħu waqt l-inawgurazzjoni, faħħar lill-fundatur tad-Dar tal-Providenza, il-Monsinjur Mikiel Azzopardi, li ddedika l-ħidma pastorali tiegħu għall-kura tal-morda u favur il-persuni b'diżabilità. Semma wkoll kif il-Monsinjur kien għalliem, u xandar u farraġ lill-morda, lill-persuni b'diżabilità u lil qrabathom, filwaqt li kien jisħaq li l-persuni b'diżabilità għandhom jiksbu r-rispett li jixraqilhom u jingħataw l-għajnuna ħalli jkunu jistgħu jgħixu ħajja dinjituża. #td_uid_2_61965b5aadb84 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/11/18102710/wirja-arti-rkant-dar-tal-providenza1-80x60.jpeg) 0 0 no-repeat}#td_uid_2_61965b5aadb84 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/11/18102657/wirja-arti-rkant-dar-tal-providenza-80x60.jpeg) 0 0 no-repeat} 1 minn 2 SPK L-Ispeaker żied jgħid li l-istorja tad-Dar tal-Providenza hi waħda ħajja. "Għalkemm din hi ġrajja ta' 56 sena, aktar milli hi ġrajja tal-imgħoddi tagħna, din hi esperjenza tagħna bħala poplu u nazzjon. Il-poplu Malti u Għawdxi għandu qalb sensittiva għall-bżonnijiet ta' dawk li jeħtieġu l-għajnuna. Din il-kuxjenza favur is-solidarjetà soċjali tikber u tissaħħaħ, diment li lkoll kemm aħna nżommu d-Dar tal-Providenza bħala esperjenza ta' ħajjitna li permezz tagħha qed ngħinu lill-persuni b'diżabilità jgħixu b'dinjità." L-Ispeaker Farrugia feraħ lid-Dar tal-Providenza għall-Premju Ċittadini Ewropej 2021 mogħti lilha mill-Parlament Ewropew, b'għarfien tal-kontribut siwi li tagħti lill-persuni b'diżabilità u għall-fatt li hi meqjusa xempju ta' valuri għonja f'Malta u fl-Ewropa. Id-Dar tal-Providenza onorata bil-Premju Ċittadin Ewropew Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_61965b5ab0dc5_rand.td-a-rec-img{text-align:left}.td_uid_4_61965b5ab0dc5_rand.td-a-rec-img img{margin:0 auto 0 0}